নিজস্ব প্রতিবেদক, ইসলামপুর: নির্বাচনের নির্ঘণ্ট ঘোষণা হয়ে গিয়েছে৷ আসন্ন নির্বাচনে দলের প্রার্থী তালিকাও ঘোষণা করেছেন তৃণমূল সুপ্রিমো৷ নির্বাচন এগিয়ে আসতেই শাসক-বিরোধী শিবিরে সংঘর্ষের ঘটনায় তেতে উঠছে রাজ্যের বিভিন্ন এলাকা৷ যেমন বুধবার রাতে এক বিজেপি নেতাকে ব্যাপক মারধরের ঘটনাকে কেন্দ্র করে উত্তেজনা ছড়ালো ইসলামপুরের গুঞ্জরিয়া এলাকায়৷ বিজেপি অভিযোগের আঙ্গুল তুলেছে শাসকগোষ্ঠীর বিরুদ্ধে৷ ওই দিন রাতেই ইসলামপুর থানার গুঞ্জরিয়া এলাকায় এক বিয়ে বাড়ি থেকে ফেরার সময় কয়েকজন দুষ্কৃতী অপূর্ব চক্রবর্তী নামে এক বিজেপি নেতার ওপর হামলা চালায় বলে অভিযোগ আক্রান্তের পরিবারের৷ পরিবারের লোকজন জানায়, রাস্তায় একা পেয়ে দুষ্কৃতীরা অপূর্ববাবুকে ব্যাপক মারধর করে এবং জখম অবস্থায় সেখানেই ফেলে চলে যায়।
ইসলামপুরে বিজেপি নেতার ওপর হামলা, অভিযুক্ত তৃণমূল